কৃষকরা বলেন, পানির জন্য ওই ইউনিয়নের লাকির বন্দ, ফকির বন্দ, তুলশি কাড়ির বন্দ, মুরি খলার বন্দ ও তিতপুরের বন্দের প্রায় হাজার একর জমির বুরো চাষ হুমকীর মুখে রয়েছে। কৃষক নিরোদ দেবনাথ, আমিন মিয়া, সুবোধ দেবনাথ, আব্দুস সালাম ও সুফি মিয়া অভিযোগ করে বলেন, কাদির মিয়া সেচ মেশিন দেখিয়ে আমাদের সাথে প্রতারণা করেছে। পানি দেবার কথা বলে টাকা নিয়েছে। এখন পানি দিচ্ছে না। পানি চাইতে গেলে উল্টো আমাদের উপরে চড়াও হয়ে উঠে। এ ব্যাপরে স্থানীয় ইউপি সদস্য আব্দুল আহাদ বলেন, সাবেক ইউপি সদস্য মো. আলতাফুর রহমানের সহযোগিতায় কাদির মিয়া সম্প্রতি বাংলাদেশ কৃষি উন্নয়ন কর্পোরেশন (বিএডিসি) থেকে ৫ হাজার টাকা সিকিউরিটি মানি জমা দিয়ে বাৎসরিক ৭ হাজার টাকা হারে দুইটি সেচ মেশিনের ব্যবস্থা করেন। পরে গ্রামবাসীর সাথে আলাপ আলোচনার মাধ্যমে সেচের পানি বন্টনের জন্য টাকা উত্তোলন করতে শুরু করে। প্রথমদিকে দু/একদিন পানি দিয়ে এখন আর পানি দিচ্ছে না তারা।